30 Ιουνίου 2024 
 
104 
 
 
 
23 Ενδεχόμενες υποχρεώσεις, εξασφαλίσεις, μεταφορές 
χρηματοοικονομικών περιουσιακών στοιχείων και δεσμεύσεις 
23.1 Νομικά θέματα 
Υπάρχουν δικαστικές υποθέσεις κατά του Ομίλου που έχουν προκύψει στα πλαίσια της συνήθους επιχειρηματικής του 
δραστηριότητας. Ο Όμιλος έχει αναπτύξει δικλίδες ασφαλείας και πολιτικές για την αποτελεσματική διαχείριση των δικαστικών 
υποθέσεων. Η νομική υπηρεσία παρέχει αξιολόγηση για τις εκκρεμείς δικαστικές υποθέσεις και με βάση την καλύτερη δυνατή 
εκτίμηση της ζημιάς, ο Όμιλος προβαίνει σε προσαρμογές, προκειμένου να ληφθούν υπόψη τυχόν δυσμενείς εκβάσεις που 
ενδέχεται να έχουν οι αξιώσεις, στην οικονομική του κατάσταση. 
Το ποσό των προβλέψεων που σχετίζονται με επίδικες απαιτήσεις ανέρχεται κατά την 30 Ιουνίου 2024 σε € 23 εκατ. για τον Όμιλο 
(31 Δεκεμβρίου 2023: € 34 εκατ.), το οποίο αντιπροσωπεύει την καλύτερη εκτίμηση της Διοίκησης σχετικά με την πιθανή ζημία που 
θα προκύψει κατά την οριστικοποίηση αυτών των εκκρεμών νομικών υποθέσεων. 
Ο Όμιλος έχει ενημερωθεί από τους νομικούς του συμβούλους ότι είναι δυνατό, αλλά όχι πιθανό, η τελική έκβαση ορισμένων 
νομικών υποθέσεων που αφορούν κυρίως αγωγές για αδικαιολόγητο πλουτισμό, για ακυρότητα όρων δανειακής σύμβασης, για 
εργατικές υποθέσεις, για υποθέσεις ηθικής βλάβης και για αποζημιώσεις λόγω αδικοπραξίας, να ευδοκιμήσουν κατά του Ομίλου. 
Για τις συγκεκριμένες περιπτώσεις δεν έχει σχηματιστεί πρόβλεψη για τον Όμιλο κατά την 30η Ιουνίου 2024. Η ενδεχόμενη 
υποχρέωση που θα μπορούσε να προκύψει από αυτές τις υποθέσεις, με βάση την τρέχουσα κατάσταση της δικαστικής διαδικασίας 
και την καλύτερη εκτίμηση της Διοίκησης αναμένεται να μην υπερβαίνει τα € 238 εκατ. για τον Όμιλο (31 Δεκεμβρίου 2023: € 223 
εκατ.), ενώ ο χρόνος της εκροής πόρων για διακανονισμό αυτών των υποθέσεων είναι αβέβαιος. Με βάση ιστορικά στοιχεία, οι 
σχετικές νομικές υποθέσεις δεν επιφέρουν σημαντικές ζημιές για τον Όμιλο. 
Σε συνέχεια της απόκτησης ποσοστού ελέγχουσας συμμετοχής στη MIG, η οποία ολοκληρώθηκε τον Απρίλιο του 2023, η Διοίκηση, 
με τη συνδρομή των νομικών της συμβούλων, επισκόπησε τις πιθανές και παρούσες δεσμεύσεις σύμφωνα με το ΔΛΠ 37, οι οποίες 
προκύπτουν από παρελθοντικές αγωγές και αξιώσεις εις βάρος της MIG και των θυγατρικών της και κατέληξε, βασισμένη σε 
στοιχεία που της παρείχε η MIG, ότι δεν υφίσταται λόγος αναγνώρισης προβλέψεων στον ισολογισμό του Ομίλου. Επιπλέον, δεν 
αναμένεται ουσιώδης οικονομική επίδραση από τις ενδεχόμενες υποχρεώσεις της MIG και των θυγατρικών της, σύμφωνα με τα 
προαναφερθέντα στοιχεία. 
23.2 Εκκρεμείς φορολογικοί έλεγχοι 
Η Εταιρεία έχει ελεγχθεί από τις φορολογικές αρχές μέχρι και τη χρήση του 2010. 
Για τις χρήσεις 2011 – 2016, απαιτήθηκαν φορολογικοί έλεγχοι για όλες τις Ελληνικές Ανώνυμες Εταιρείες υπό τον Ν.2190/1920 οι 
οποίοι διενεργήθηκαν από τους ορκωτούς ελεγκτές, σύμφωνα με το άρθρο 82 του Ν.2238/1994 και εκδόθηκαν ετήσιες εκθέσεις 
φορολογικής συμμόρφωσης, σύμφωνα με το άρθρο 65Α του Ν.4174/2013, όπως ίσχυαν τότε. 
Από τη χρήση 2016 και μετά, η έκδοση της έκθεσης φορολογικής συμμόρφωσης έγινε προαιρετική, ωστόσο, η Διοίκηση επέλεξε 
για την Εταιρεία και τις ελληνικές θυγατρικές εταιρείες του Ομίλου να συνεχίσουν να λαμβάνουν έκθεση φορολογικής 
συμμόρφωσης από τους ορκωτούς ελεγκτές. Η φορολογική αρχή διατηρεί το δικαίωμα να προχωρήσει σε φορολογικό έλεγχο